Luvassa: -
Näin, miten Kenny sinkoutui ulos autosta.
Hän oli sikiöasennossa.
Hän makasi verilammikossa.
TOIVO
VOITTO
ELÄMÄ
KÄÄNNEKOHTA Varma veikkaus
Hei ja tervetuloa ohjelman pariin! Luvassa on hieno ohjelma.
Tahdon aloittaa ohjelman kolmella minulle tärkeällä mietelauseella.
1. "Vikojeni ei saa peittää totuuden ääntä."
2. "Elä rauhassa muiden kanssa ja pidä huoli vain omista asioistasi."
3. "Muuta maailmasi, minä omani. Yhdessä muutamme maailmaa."
Ensimmäinen vieraamme muutti Puolan parlamenttia.
John Godson oli Puolan ensimmäinen afrikkalaistaustainen kansanedustaja.
Hän kertoo meille tästä saavutuk- sesta. Herra Godson, tervetuloa.
Kiitos. On kiva olla seurassanne.
Vai pitäisikö sanoa "dzień dobry"?
Aivan, puolaksi "huomenta" tai "päivää".
Olette alun perin Nigeriasta, mutta nyt olette ylpeä puolalaisuudestanne.
Miten ihmeessä keksitte lähteä Nigeriasta Puolaan?
Se on pitkä tarina. Kaikki alkoi vuonna 1988.
Olin silloin vielä yliopisto-opiskelija Nigeriassa.
Tutustuin romanialaispastori Richard Wurmbrandiin -
ja hänen vaimoonsa Sabinaan.
He lähettivät Afrikkaan Marttyyrien ääni -lehteä.
Luin lehdestä jutun Igor-nimisestä miehestä.
KGB tappoi hänet hänen uskonsa takia entisessä Neuvostoliitossa.
Kun luin jutun, aloin itkeä. Sanoin: "Jumala, haluan korvata Igorin."
Perustin esirukoilijoiden ryhmän. Meitä oli noin 25 uskovaa.
Aloimme rukoilla Itä-Euroopan puolesta.
Kun kommunismi romahti, olin varma, että tulisin lopulta Itä-Eurooppaan.
Tiedän, että olette toiminut Jumalan valtakunnan työssä ja pastorina.
Rakastitte Jeesusta niin, että halusitte korvata jonkun, joka kuoli marttyyrinä.
Millaista oli saapua Puolaan?
Tulette paikasta, joka on maapallon lämpimimpiä.
Olette Puolassa. Millaisia muistoja teillä on ensimmäisistä kuukausista?
Oli elokuu, kesä siis, -
mutta ilma tuntui hyvin kylmältä.
Muistan, että minun piti pitää takkia ja neulepuseroa lämpimikseni.
Ihmiset olivat ystävällisiä.
Olin osa kansainvälistä ryhmää. Sain tukea heiltä.
Tiimin muut jäsenet tulivat Yhdysvalloista ja Isosta-Britanniasta.
Olitte siis Puolassa. Olitte opiskelija.
Sydämessänne oli varmasti ajatus seurakunnan perustamisesta.
Missä vaiheessa tajusitte, että Jumala kutsuu teitä mukaan politiikkaan?
En ollut enää opiskelija. Olin jo valmistunut, kun tulin Puolaan.
Työskentelin kristillisessä opiskelijaliikkeessä, -
jonka nimi on International Fellowship of Evangelical Students (IFES).
Työskentelin opiskelijalähetyksessä ja luennoin yliopistossa viisi vuotta.
Vuonna 1998 aloimme vaimoni kanssa istuttaa seurakuntia.
Meillä oli myös kielikoulu, -
ja olimme mukana sosiaalisessa palvelutyössä.
Jaoimme apurahoja ja autoimme köyhiä.
Samaan aikaan eräs poliittiseen puolueeseen kuuluva otti yhteyttä -
ja kysyi, ryhtyisinkö piirivaltuuston ehdokkaaksi.
Kieltäydyin.
Vuonna 2004 koin, että aika oli sille kypsä.
Ihmiset rohkaisivat minua siihen.
Niinpä aloitin alimmalta tasolta, piirivaltuustosta.
Sain eniten ääniä 107 ehdokkaasta.
Sitten menin kaupunginvaltuustoon. Toimin valtuutettuna kaksi kautta.
Nyt olen toista kautta kansanedustajana.
Voisimme puhua paljon esteistä. Kerroitte saaneenne eniten ääniä.
Se ei varmasti ollut tavallista tumma- ihoiselle siinä osassa maailmaa.
Monet kuvailisivat teitä uranuurtajaksi.
Olemme nähneet teidät BBC:llä ja nyt Käännekohdassa.
Ajattelemme: "Haluan olla kuin hän."
Millainen hinta urallanne on ollut teille henkilökohtaisesti ja perheelle?
Miten Jeesus on vaikuttanut siinä?
Sanoisin näin.
Teen sitä, mitä tänään teen, -
koska koen, että Jumala pyytää minua tekemään sitä.
Rukoilin alussa: -
"Jumala, kaiken, mitä minulla on ja tulee ikinä olemaan, -
kaiken, mitä olen ja mitä ikinä tulen olemaan, annan Sinulle."
On hyvin tärkeää olla paikalla, jossa Jumala voi käyttää meitä.
Olemme Hänen käytössään. Hän voi tehdä meillä mitä tahtoo.
Ei ole helppoa olla kristitty poliitikko, -
koska täytyy noudattaa Jumalan asettamia arvoja.
Olen vuosien mittaan oppinut arvoja. Jumala on opettanut minua.
Yksi asia, jonka Jumala opetti minulle, kun aloittelin poliittista uraani, oli:
"Älä puolusta itseäsi, niin minä puolustan sinua."
Poliitikolle se on idioottimaista.
Herra Godson, kunpa meillä olisi kaksi tuntia aikaa.
Toivottavasti voimme keskustella joskus uudelleen.
Olisiko teillä sanomaa jollekulle nuorelle miehelle tai naiselle, -
joka haluaa muuttaa maailmaa?
Mistä aloittaa? Olette nyt supertähti maailmalla.
Mistä voi aloittaa?
Palvele, palvele, palvele. Tärkeintä on palveleminen.
Mitä enemmän palvelee ja antaa, sitä enemmän saamme vastuuta.
Rohkaisen jokaista nuorta siihen.
Afrikkalaisista valtaosa haluaa vain saada itselleen, -
mutta rohkaisen heitä antamaan.
Vakuutan, että kaiken saa takaisin satakertaisesti.
Kiitos haastattelusta! Toivottavasti voimme keskustella pian uudelleen -
tuoreista kuulumisistanne ja Jumalan armon vaikutuksista elämässänne.
Kiitos, siunausta!
Nyt on Facebook-kysymysten vuoro. Erica Linney on täällä.
Mitä sinulla on meille?
Abdul Ilorinista Nigeriasta kysyy: -
"Mainitse yksi asia, jonka eniten haluaisit muuttaa maailmassa."
Mitä haluaisin eniten muuttaa maailmassa...
En haluaisi kuulostaa Miss Maailma -kilpailijalta, -
mutta sanoisin "maailmanrauha".
Kun olin koulussa, jouduin aina ongelmiin, -
koska menin aina tappelupukarien väliin.
Yksi toverini kysyi kerran: "Kuvitteletko olevasi Jumalan poika?"
Olen aina halunnut, että rauha vallitsisi.
Rauha on hyvä asia.
Itse sanoisin lasten kunnioittamisen ja rakastamisen.
On surullista, miten lapsia myydään prostituutioon ja muuta.
Lapset ovat arvokkaita. Se olisi asia, johon haluaisin muutosta.
Seuraavaksi: naisen unelma äitiydestä murskautuu, kun todetaan sairaus, -
joka on yleisimpiä lapsettomuuden syitä.
En pystynyt menemään edes töihin. Makasin sängyssä ja itkin.
"Herra, miksen voi saada lasta? Mikä minussa on vikana. Auta!"
"Sen suurempaa rakkautta ei ole kenelläkään, -
kuin että hän antaa henkensä ystäväinsä edestä." Joh. 15:13.
KÄÄNNEKOHTA
Hei taas! Seuraavan jutun naisen unelma oli olla vaimo ja äiti.
Hän menikin naimisiin, -
mutta äidiksi tuleminen olikin sitten haastavampaa.
Lääkäri sanoi, että munasarjojen monirakkulaoireyhtymä -
on yleisimpiä lapsettomuuden syitä.
Olin aina halunnut olla äiti.
Koin, että Jumala oli kutsunut minut siihen palvelutehtävään.
Koin: "Herra, lapsettomuushoidot eivät auttaneet.
Adoptio ja sijaisvanhemmuuskaan eivät onnistuneet. Mikä vialla?"
Joinakin päivinä en jaksanut edes mennä töihin. Makasin vain ja itkin.
"Miksen saa lasta? Mikä on vialla? Paranna minut, Herra."
Se alkoi vallata minua.
Täytin 30. Sanoin Herralle: "Haluan, että tämä on elämäni paras vuosi."
Lapsen saamisesta oli tullut minulle epäjumala.
Lapset ovat ihania siunauksia, -
mutta raskaaksi tulemisesta oli tullut minulle pakkomielle.
Halusin saada lapsen keinolla millä hyvänsä.
Se voi suistua epätasapainoon, -
jos sen asettaa muiden, tärkeämpien asioiden edelle.
Minun piti antaa se Jumalalle. Olin 30-vuotias, lapseton, -
mutta tiedän, että Jumalalle mikään ei ole mahdotonta.
Aloin paastota Danielin tapaan.
Sanoin, että vaikka minun pitäisi paastota vuosia, -
tarvitsin läpimurtoa ja taipuisan sydämen.
Hankin hyvää raamatunopetusta uskosta ja Herraan uskomisesta.
Minun piti uskoa, että Herra voi kaiken, -
sillä meistä näytti, että raskaaksi tuleminen on mahdotonta.
Täytin 30 vuotta tammikuussa. 5. maaliskuuta saimme tietää, -
että olen raskaana, luonnollisesti, yliluonnollisesti.
Jumala täytti sydämemme kaipuun.
Kävin lääkärissä, jotta raskaus voitaisiin varmistaa.
Kun kuulimme sydänäänet, kyynelehdimme. "Sydän lyö.
Siellä on ihminen!" Hän oli vasta kuusiviikkoinen.
Halusin, että munasarjani ultrataan, jotta näkisimme kystat.
Hoitaja kysyi: "Mitkä kystat?"
Sanoin, että minulla on monirakkulaoireyhtymä.
Hän näytti monitorilta, ettei siitä ole merkkiäkään.
Se oli meille vahvistus, että Jumala kuulee ja rakastaa meitä.
Hän antaa hyviä lahjoja.
Nimeni on Renelle Roberts. Tyttäreni on Daphney Roberts.
Hän on kolmikuinen.
Rohkaisen sinua. Älä ikinä tee kaipuustasi epäjumalaa.
Jumala korjaa asian aikanaan.
Saarn. 3:11: "Kaiken [Jumala] on tehnyt kauniisti aikanansa".
Luvassa: poika tarrautuu elämäänsä -
sinkouduttuaan 112 kilometrin tuntinopeutta ajavasta autosta.
Kasvoista osa oli poissa.
Posken yläosassa ammotti reikä.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8.
KÄÄNNEKOHTA
Muyiwan bändeineen voi tilata esiinty- mään, palvelemaan ja puhumaan.
Ota yhteyttä puhelimitse tai osoitteen www.Riversongz.com kautta.
Hei taas! Palatessaan kotiin seurakunnasta -
Evenin perhettä kohtasi kammottava asia.
Pakun ovi avautui yllättäen ja poika sinkoutui autosta täydessä vauhdissa.
Kun poika oli kuoleman kielissä, perhe toivoi vastoin todennäköisyyksiä, -
että poika jäisi henkiin.
Kuulin, miten hänen päänsä mätkähti asfalttiin. Kuului kumahdus.
En uskonut, että hän olisi elossa.
Lance ja Angella Even olivat tulossa perheineen iltakokouksesta, -
kun Angella kehotti lapsia tarkastamaan turvavyöt.
Yhtäkkiä pikkupakun ovi liukui auki.
13-vuotias Kenny-poika ei ollut turvavöissä.
Kuulin liikenteen melua, joten käännyin katsomaan.
Se toimii samaan tapaan kuin laskuvarjo.
Ilmavirta tempasi Kennyn mukanaan. Hän sinkoutui ulos autosta.
Jarrutin täysillä, ja puoliperävaunu- yhdistelmä törmäsi meihin.
Se oli kuin hidastetusta filmistä.
Pakumme pysähtyi muutaman sadan metrin päähän.
Kun pääsin pojan luo, hän oli sikiöasennossa.
Hän makasi verilammikossa.
Esirukousvartio kutsuttiin koolle puhelimitse ja tekstiviesteillä.
Ystävät seurakunnasta tulivat paikan päälle. Lance juoksi poikansa luo.
Kun pääsin Kennyn luo, -
pastori oli jo paikan päällä poika sylissään.
Hän oli yltympäri veressä. Hän rukoili pojan puolesta.
Emme jääneet hetkeksikään yksin.
Laitoin käteni pojan ympärille ja pidin häntä sylissäni.
Kasvoista osa oli poissa. Posken yläosassa ammotti reikä.
Käsitin nopeasti, että asia on isommissa käsissä.
Aloin huutaa Jumalan puoleen. "Jumala, me tarvitsemme Sinua!"
Kennyn sydän pysähtyi monta kertaa,-
kun ensihoitajat valmistelivat häntä siirtoon.
Sairaalassa ei uskottu, että hän selviäisi.
Hän ei hengitellyt eikä sydän lyönyt.
Aivot turposivat, ja kallonsisäinen paine kasvoi.
Häntä jouduttiin elvyttämään.
Ennuste oli erittäin kehno.
Osa minusta ei halunnut uskoa, mitä lääkäri sanoi.
Jumala on se, joka sanoo viimeisen sanan.
Sanoin lääkärille: "Olen nähnyt, miten sokeat saavat näkönsä, -
kuurot saavat kuulonsa ja rammat alkavat kävellä.
Tänä iltana saamme nähdä, miten Jumala herättää poikamme kuolleista.
Uskon Jumalan Sanaan, että Hän herättää poikani kuolleista.
Meidän pitää vain odottaa."
Sanoimme heti, että paastoamme ja rukoilemme Kennyn puolesta.
Jatkoimme rukoilemista.
Kennyn kaksoissisar Kimberly kertoi isälleen näystä, -
jonka hän oli saanut viikkoja aiemmin.
Hän sanoi: "Olen nähnyt kaiken tämän."
Näin unen tai pikemminkin painajaisen.
Kenny putosi pakusta mutta alkoi yhtäkkiä kävellä.
Jumala osoitti, että Hän hallitsee.
Hän puhui Kennyn kaksoissisarelle unessa rohkaisuksemme.
Kun he kuulivat: "Poikani kävelee vielä", -
he jaksoivat jatkaa rukoilemista.
Emme katsoneet fyysistä tilaa.
Uskoimme sen, mitä Jumala oli sanonut sisarelle, että Kenny selviäisi.
Seurakuntalaiset rukoilivat perheen tukena ympäri vuorokauden.
Mutta toistaiseksi Kenny oli yhä koomassa.
Lääketieteellisesti minuun hiipi pelko, ettei hän selviä.
Mutta sydämessäni ja hengessäni uskoin, -
että Jumala herättää hänet.
Sanoin: "Olet kaiken lihan Jumala. Onko Sinulle mikään liian vaikeaa?
Tiedät, miten paljon rakastin häntä. Elämäni ei ole ennallaan ilman häntä.
Puhalla poikaani taas elämän henki."
Viisi päivää onnettomuuden jälkeen Kennyn tila ei ollut parantunut.
Angella piti Kennyä kädestä ja jutteli. Sitten tapahtui ihme.
Hän puristi kättäni. Olin aivan innoissani.
Sanoin: "Puristit kättäni."
Tartuin hänen käteensä taas ja sanoin: "Kenny, jos puristit kättäni, -
purista uudelleen." Hän puristi sitä heikosti, miltei huomaamattomasti.
Se oli voiton hetki.
Poikani elää. Hän on läsnä. Jumala alkaa tehdä jotakin.
Lääkärit eivät uskoneet. Aina kun hän puristi kättä tai jotain, -
he sanoivat: "Se on vain refleksi."
Mutta me tiesimme, miten asia oli, sillä se liittyi siihen, mitä me teimme.
Tiesimme, että Jumala voi herättää kuolleista ja parantaa.
Ihmeet jatkuivat. Muutaman päivän kuluttua Kenny avasi silmänsä.
Oli mahtavaa, kun hän katsoi minuun.
Hän avasi silmänsä hetkeksi. Puhuin hänelle.
Hän kohotti kulmakarvojaan osoittaakseen, että hän ymmärsi.
Sanoimme: "Sinä paranet. Luota Jumalaan. Sinun pitää rukoilla.
Sinun pitää etsiä Herraa. Sinun pitää pyytää Jumalaa parantamaan."
Hän puristi kättämme kuin ilmoittaakseen, että hän rukoili.
Kenny palasi tajuihinsa vähitellen.
Ei tiedetty, miten laajan aivovamman Kenny oli saanut, -
mutta sitten Angella antoi Kennylle läppärinsä.
Kenny kirjautui Facebookiin ja lähetti viestin kaverilleen. Kenny oli palannut.
Jumala oli parantanut hänet, nostanut kuolleista, palauttanut muistin.
Ensimmäinen asia, jonka muistan, on se, että heräsin sairaalasta.
Luulin, että olin jonkun huoneessa. Katselin ympärilleni ja ihmettelin: -
"Miten pääsin tänne?"
Äiti ihmetteli, että minä todellakin puhuin.
Sanoin: "Minähän vain puhun. Teen tätä joka päivä."
Hän katsoi minua ja sanoi: "Olet yhä oma Kennyni." Hän hieroi päätäni.
Lääkärien ihmetykseksi 32 päivää onnettomuuden jälkeen -
Kenny käveli sairaalasta omin jaloin ― parantuneena.
Siitä tilasta, jossa hän oli tehohoidossa, tähän tilanteeseen...
Ellei se ole ihme, en tiedä, mikä olisi.
Kun Kenny käveli sairaalasta, kaikki hurrasivat.
Kennyn perhe rohkaisee luottamaan Jeesukseen ja rukoilemaan aina.
Jumala vastaa rukouksiin.
On hienoa olla itse paikalla ja nähdä se niin voimallisella tavalla.
Sain nähdä Jeesuksen kasvoista kasvoihin -
ja kokea Hänen ylösnousemusvoimansa.
Olen tullut uudelle tasolle, uudelle aikakaudelle elämässäni -
Jumalan tuntemisessa.
Täytyy pysyä Jumalan kanssa. Täytyy jatkaa uskomista.
Hän pitää huolen ja varjelee.
Olen itse kahden lapsen isä. Ymmärrän vanhempien tuskan.
Saattaa tuntua mahdottomalta, -
jos lapsen, aviopuolison tai serkun elämässä on ongelmia -
eikä näe ulospääsyä.
Haluan muistuttaa ja kertoa, ellet vielä tiennyt, -
että Jumala voi tehdä mahdottoman mahdolliseksi. Siksi Hän on Jumala.
Siksi Hän johdatti sinut katsomaan tätä. Riittää, että uskot.
Sinun ei tarvitse olla vahva. Käänny Hänen puoleensa epätoivossasi: -
"Jumala, tarvitsen apuasi."
Jos rukoilet koko sydämestäsi, Hän vastaa.
Rukoillaan yhdessä.
Jumala, tarvitsen apuasi tässä hetkessä.
Tämä tilanne on mahdoton. En näe ulospääsyä.
Näin äskeisestä ohjelmasta, ettei Sinulle mikään ole mahdotonta.
Heittäydyn jalkojesi juureen ja pyydän Sinua auttamaan.
Pelasta minut. Pelasta perheeni. Pelasta terveyteni.
Katson Sinuun nyt. Jeesus, tule elämääni.
Aamen.
Tässä olikin kaikki.
Lopuksi Saigon laulaa yhdessä Lacraen ja Corbettin kanssa -
laulun "Best Thing That I Found". Kiitos, että katsoit. Siunausta!
Oot parasta, mitä oon löytänyt Oot parasta, mitä oon löytänyt
Eksyit, kadotin kruununi Jaloilleni kuitenkin päädyin
Oot parasta, mitä oon löytänyt Oot parasta, mitä oon löytänyt
Hulluja juttuja kelasin Sä annoit valos', sain siivet
Masentuneen kohotit siunauksillas Kiitos Herra, tätä julistan
Tiedät mun ahdinkoni
Annoit mun kokea sen Jotta oppisin tunteen Sut
Kun kuolo yritti korjata, pelastit mut
Oot Jeesus, Isä, Pyhä Henki
Tiiän et rakastat mua koska et mua hylkää
Siks haluun elää oikein Vaik välil haraan vastaan
Oisin helposti jäänyt koukkuun Sä varoitit mua vaarast'
Taivaan Isä aina muistaa En haluais elää ilman Sua
Oon vain kasvo väkijoukossa Langennut, menossa alas päin
Oot parasta, mitä oon löytänyt Oot parasta, mitä oon löytänyt
Eksyit, kadotin kruununi Jaloilleni kuitenkin päädyin
Oot parasta, mitä oon löytänyt Oot parasta, mitä oon löytänyt
En häpee kipuani, taisteluani Oon saanut kolhuja, mut täs oon viel
Koetukset mua vahvistaa Nälkäni vaan kasvaa
Voit nauraa ja pilkata Kukaan ei vie multa toivoo
Vain uskon avul' mä selviin Kyllästynyt jätetyks' tulemiseen
Älä piittaa vastustuksest ja vihaajist Särkynytkin unelma voi olla arvokas
En pysty kelaan ja pakittaan
Katson huomiseen, käsken vikojen väistyy
Nouse vaan ylös uudestaan Katso Jumalaan ja luota apuun
Joskus kipu ajaa luottaan Arvet todistaa, et matka oli rankka
Ei se ollut turhaa, viritti sun suuntaa
Pari hutia, mut ollaan takas pelissä
Oon vain kasvo väkijoukossa Langennut, menossa alas päin
Oot parasta, mitä oon löytänyt Oot parasta, mitä oon löytänyt
Eksyit, kadotin kruununi Jaloilleni kuitenkin päädyin
Oot parasta, mitä oon löytänyt Oot parasta, mitä oon löytänyt
Ja me rukoillaan, rukoillaan, rukoillaan
Rukoillaan, rukoillaan
Äs, aa, pikkuveli Lecrae
DJ Corbett
Me uskotaan yläkerran Ukkoon
Halleluja, aamen, kiitos
Suomennos: Marianne Tenetz